Odgođeni pubertet

**Odgođeni pubertet**, **odloženi pubertet** ili **zakašnjeli pubertet** () jest pojava kada osobi nedostaje ili ima nepotpun razvoj određenih seksualnih karakteristika nakon uobičajene dobi početka puberteta.  Osobe možda nemaju fizičke ili hormonske znakove da je pubertet počeo. U Sjedinjenim Državama se smatra da djevojčice kasne u pubertetu ako im do 13. godine nedostaje razvoj dojki ili ako menstruacija nije započela do 16. Smatra se da dječaci imaju  odloženi pubertet ako im do 14. godine nedostaje povećanje testisa. Odgođeni pubertet pogađa oko 2% adolescenata.

Najčešće se pubertet može odgoditi nekoliko godina i još uvijek se normalno odvija; u tom slučaju se smatra konstitucijckim odgađanjem rasta i puberteta, uobičajenom varijacijom zdravog fizičkog razvoja. Kašnjenje puberteta može se  također javiti zbog različitih uzroka kao što su neuhranjenost, razne sistemske bolesti ili nedostatak reproduktivnog sistema (hipogonadizam) ili reakcije tijela na spolne hormone.

Početna obrada odgođenog puberteta koji nije zbog hroničnog stanja uključuje mjerenje serumskih FSH, LH, testosteron / estradiol, kao i uzrasne radiografije kostiju.

Ako postane jasno da postoji trajni nedostatak reproduktivnog sistema, liječenje obično uključuje zamjenu odgovarajućih hormona (testosteron / dihidrotestosteron za dječake, estradiola i progesterona za djevojčice).

## Tajming i definicije 
Pubertet se smatra odloženim kada ga dijete nije započelo sa odstupanjem standardne devijacije ili oko 95% djece koja ga imaju, iz sličnog porijekla imaju.

povećana stopa rasta. Nadalje, usporeno napredovanje kroz Tannerovu skalu ili nedostatak menarhe u roku od 3 godine od razvoja dojke takođe se mogu smatrati odloženim pubertetom.

U Sjedinjenim Državama, dob početka puberteta kod djevojčica uvelike ovisi o njihovoj rasnoj pripadnosti. Odgođeni pubertet znači nedostatak razvoja dojke do 12,8 godina za bijele djevojčice i 12,4 godine za crne. Nedostatak menstruacije kod starosti od 15 godina bilo koje etničke pripadnosti smatra se odgođenom.

U sjevernoameričkih dječaka pubertet se smatra odgođenim kada testisi ostanu prečnika <2,5&nbsp;cm ili manji od 4 ml zapremine do 14. godine. Odgođeni pubertet češći je kod muškaraca.

Iako je odsutnost stidne i / ili pazušne dlake česta kod djece s odgođenim pubertetom, prisutnost spolne dlake posljedica je sekrecije spolnih hormona nadbubrežne žlijezde koja nije povezana sa spolnim hormonima koje proizvode jajnici ili sjemenici.

Uzrasna dob početka  puberteta ovisi o genetici, općenitom zdravlju, socioekonomskom statusu i izloženosti okolišu. Djeca koja borave bliže ekvatoru, na nižim nadmorskim visinama, u gradovima i drugim urbanim područjima obično započinju proces puberteta ranije od svojih vršnjaka. Pretila do morbidno gojazna djec, bjerovatno će ući u pubertet ranije od djece normalne težine.Varijacije gena povezanih s pretilošću poput FTO ili NEGRI povezane su s ranijim početkom puberteta. Djeca čija roditelji koji su započeli pubertet u ranijoj dobi također su češće i sami to doživjeli, posebno kod žena kod kojih je početak menstruacije dobro korelirao između majki i kćeri te između sestara.

## Dijagnoza
Pedijatrijski endokrinolozi su ljekari sa najviše obuke i iskustva u procjeni odgođenog puberteta. Kompletna medicinska historija, pregled sistema, obrazac rasta i fizički pregled, kao i laboratorijsko ispitivanje i snimanje, otkriva većinu sistemskih bolesti i stanja koja mogu zaustaviti razvoj ili odgoditi pubertet, kao i tragove za neke od prepoznatljivih sindroma koji utiču na reproduktivni sistem.

Pravovremena medicinska provjera je neophodna, jer čak polovina djevojčica s odgođenim pubertetom ima osnovnu patologiju.

## Genetički ili stečeni defekt hormonskog puta puberteta
Nedostatak osjeta mirisa (anosmija), zajedno s odgođenim pubertetom, snažne su kliničke indikacije za Kallmannov sindrom. Nedostaci GnRH, signalnog hormona kojeg proizvodi hipotalamus, mogu uzrokovati kongenitalne malformacije, uključujući rascjep usne i skoliozu. Prisustvo neuroloških simptoma, uključujući glavobolju i poremećaje vida, sugerira na poremećaj mozga kao što je  tumor koji uzrokuje hipopituitarizam. Pojava neuroloških simptoma pored laktacije znaci su visokog nivoa prolaktina i mogu ukazivati ili na nuspojavu lijeka ili na prolaktinom.

## Izgled 
Konstitucijsko odstupanje rasta i puberteta varijacija je normalnog razvoja bez dugoročnih zdravstvenih posljedica, ali može imati trajne psihološke efekte. Adolescentni dječaci sa odgođenim pubertetom imaju viši nivo anksioznosti i depresije u odnosu na vršnjake. Djeca sa odloženim pubertetom također pokazuju smanjeni akademski uspjeh u svom adolescentnom obrazovanju, ali nisu utvrđene promjene u akademskim postignućima u odrasloj dobi.

Postoje oprečni dokazi da li djeca sa konstitucijskim rastom i kašnjenjem u pubertetu dostižu svoj puni potencijal rasta. Uobičajeno smatra se da ova djeca sustižu rast tokom naleta puberteta i samo ostaju manji prije nego što započne njihov odloženi pubertet. Međutim, neka istraživanja pokazuju da ova djeca padaju ispod svoje ciljne visine s oko 4 na 11 &nbsp;cm. Činitelji koji bi mogli utjecati na konačnu visinu uključuju porodični niski rast i razvoj pretpubertetskog rasta.

Kašnjenje u pubertetu takođe može uticati na koštanu masu i dalji razvoj osteoporoze. Muškarci sa zakašnjelim pubertetom često imaju nisku do normalnu mineralnu gustoći kostiju na koju ne djeluje terapija androgenima. Žene imaju veću vjerovatnoću da imaju manju mineralnu gustoću kostiju i time povećani rizik prijeloma čak i prije početka puberteta.

Nadalje, odgođeni pubertet povezan je s većim rizikom od kardiovaskularnih i metaboličkih poremećaja samo u žena, ali se čini i zaštitnim za dojke i endometrij kod žena i rak testisa kod muškaraca.

## Također pogledajte
* Pubertet
* Prijevremeni pubertet
* Endokrinologija
* Hipogonadizam
* Kallmannov sindrom
* Turnerov sindrom
* Klinefelterov sindrom

## Reference 
Kategorija:Pubertet
Kategorija:Poremećaji endokrinih spolnih žlijezda
Kategorija:Gonadotropin-oslobađajući hormon i gonadotropini
Kategorija:Pedijatrija
Kategorija:Seksualnost i dob
Kategorija:Seksualno zdravlje
Kategorija:Ženski endokrini sistem
Kategorija:Međuspolne varijacije
Kategorija:Endokrinologija